Návrh

Zákon
z ................ 2005,

ktorým sa mení a dopĺňa zákon č. 280/2002 Z. z. o rodičovskom príspevku v znení neskorších predpisov a zákon č. 461/2003 Z. z. o sociálnom poistení v znení neskorších predpisov

Národná rada Slovenskej republiky sa uzniesla na tomto zákone:

Čl. I

	Zákon č. 280/2002 Z. z. o rodičovskom príspevku v znení zákona č. 643/2002 Z. z., zákona č. 453/2003 Z. z a zákona č. 601/2003 Z. z. sa mení a dopĺňa takto:

1.	V § 1 ods. 2 sa vypúšťajú slová „osobnej starostlivosti a“.
2.	V poznámke pod čiarou k odkazu 1 sa citácia „§ 6 a 7 zákona č. 281/2002 Z. z. o prídavku na dieťa a o príspevku k prídavku na dieťa“ nahrádza citáciou „§ 5 a 6 zákona    č. 600/2003 Z. z. o prídavku na dieťa a o zmene a doplnení zákona č. 461/2003 Z. z. o sociálnom poistení.“.
3.	V  § 2 odsek 2 znie:
„(2) Dieťa zverené do starostlivosti nahrádzajúcej starostlivosť rodičov podľa tohto zákona je osvojené dieťa, dieťa, ktoré bolo zverené do starostlivosti nahrádzajúcej starostlivosť rodičov na základe právoplatného rozhodnutia súdu2)  alebo príslušného orgánu,2a)  dieťa manžela, ktoré mu bolo zverené do výchovy na základe právoplatného rozhodnutia súdu, a dieťa, ktorého rodič zomrel.“.
Poznámky pod čiarou k odkazom 2 a 2a znejú:
„2) § 45, 48, § 56 ods. 2 a § 103 zákona č. 36/2005 Z. z. o rodine a o zmene a doplnení  niektorých zákonov.
2a) § 49 zákona č. 36/2005 Z. z.“.
4.	V § 2 ods. 3 sa vypúšťa druhá veta.
5.	V  § 3 ods. 1 písm. a) sa vypúšťajú slová „osobná starostlivosť a“.
6. V § 3 odseky 2 a 3 znejú:
      	„(2) Riadna starostlivosť o dieťa podľa odseku 1 písm. a) je starostlivosť poskytovaná dieťaťu v záujme jeho fyzického vývinu a duševného vývinu, ktorou sa zabezpečuje najmä jeho  primeraná výživa, hygiena a dodržiavanie preventívnych prehliadok podľa osobitného predpisu.4a)
      	(3) Podmienka riadnej starostlivosti o dieťa podľa tohto zákona je splnená, ak rodič
a)	zabezpečuje riadnu starostlivosť o dieťa osobne; to platí aj vtedy, ak
1.	dieťa je zo zdravotných dôvodov v ústavnej zdravotnej starostlivosti najviac deväťdesiat dní po sebe nasledujúcich,
      2. dieťa s dlhodobo nepriaznivým zdravotným stavom1) navštevuje najviac štyri hodiny denne materskú školu, zariadenie sociálnych služieb alebo iné obdobné zariadenie, 
      3.	dieťa navštevuje najviac štyri hodiny denne materskú školu alebo iné obdobné zariadenie, ak jeho rodičia alebo osamelý rodič, ktorý je slobodný, rozvedený, ovdovený, sú občania s ťažkým zdravotným postihnutím5) alebo
b)	počas výkonu zárobkovej činnosti, štúdia na strednej škole alebo na vysokej škole alebo počas vzdelávania a  prípravy na vstup na trh práce podľa osobitného predpisu5a) zabezpečí riadnu starostlivosť o dieťa plnoletou fyzickou osobou alebo   právnickou  osobou.5b)“.  
Poznámky pod čiarou k odkazom 4a, 5a a 5b znejú:
      „4a) § 2 zákona č. 577/2004 Z. z. o rozsahu zdravotnej starostlivosti uhrádzanej na základe verejného zdravotného poistenia a o úhradách za služby súvisiace s poskytovaním zdravotnej starostlivosti.
       5a) § 44 až 47 zákona č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov.
      5b) Napríklad zákon Národnej rady Slovenskej republiky č. 279/1993 Z. z. o školských zariadeniach v znení neskorších predpisov.“. 
7. § 3 sa dopĺňa odsekom 4, ktorý znie:
   		„(4) Rodičovský príspevok sa neposkytuje, ak sa riadna starostlivosť o dieťa podľa odseku 3 písm. b) zabezpečuje v školskom zariadení, ktoré je zaradené do siete škôl a školských zariadení,5c)  a ktorému boli na dieťa poskytnuté prostriedky zo štátneho rozpočtu podľa osobitného predpisu5d) alebo z výnosu dane z príjmov podľa osobitného predpisu.5e)“.
     Poznámky pod čiarou k odkazom 5c až 5e znejú:
    „5c) Zákon č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení zákona č. 365/2004 Z. z.
     5d) Zákon č. 597/2003 Z. z. o financovaní základných škôl, stredných škôl a školských zariadení v znení neskorších predpisov.
5e) Zákon č. 564/2004 Z. z. o rozpočtovom určení výnosu dane z príjmov územnej samosprávy a o zmene a doplnení niektorých zákonov.“.
8.  Za § 3 sa vkladá § 3a, ktorý znie:
„§ 3a
      Rodičovský príspevok sa neposkytuje ani jednému rodičovi, ak jeden z nich má nárok na materské 5f) alebo nárok na dávku nemocenského poistenia alebo nemocenského zabezpečenia toho istého druhu v cudzine (ďalej len „materské”), ak tento zákon neustanovuje inak.”.
     Poznámka pod čiarou k odkazu 5f znie:
     „5f) Zákon č. 461/2003 Z. z. o sociálnom poistení v znení neskorších predpisov.
             Zákon č. 328/2002 Z. z. o sociálnom zabezpečení policajtov a vojakov a o zmene    a doplnení niektorých zákonov v znení neskorších predpisov.”.
9. V § 4 odsek 2 znie:     
    		„(2) Ak rodič v období, keď sa stará o dieťa uvedené v § 3 ods. 1 písm. a) má nárok na materské,5f) ktorého výška v kalendárnom mesiaci je nižšia, než je výška rodičovského príspevku podľa  odseku 1, rodičovský príspevok sa vypláca vo  výške rozdielu medzi rodičovským príspevkom a materským.5f)“.
10. V § 4 sa vypúšťa odsek 3.
      Doterajšie odseky 4 a 5 sa označujú ako odseky 3 a 4.
11. V poznámke pod čiarou k odkazu 6 sa citácia „§ 6 a 7 zákona č. 366/1999 Z. z. o daniach z príjmov v znení neskorších predpisov“ nahrádza citáciou „§ 5 a § 6 ods. 1, 2 a 5 zákona č. 595/2003 Z. z. o dani z príjmov v znení neskorších predpisov.“.
12. V § 4 ods. 4 v prvej vete sa slová  „Sumy podľa odsekov 1 a 2“ nahrádzajú slovami „Sumu podľa odseku 1“, slovo „vynásobia“ sa nahrádza slovom „vynásobí“ a  v druhej     vete sa slová „Upravené sumy sa zaokrúhlia“ nahrádzajú slovami „Upravená suma sa zaokrúhli“.
13. V poznámke pod čiarou k odkazu 7 sa citácia „§ 6 zákona č. 125/1998 Z. z. o životnom minime a o ustanovení súm na účely štátnych sociálnych dávok v znení zákona                    č. 439/2000 Z. z.“ nahrádza citáciou „§ 5 zákona č. 601/2003 Z. z. o životnom minime a o zmene a doplnení niektorých  zákonov.“.
14. V § 7 sa za odsek 2 vkladá nový odsek 3, ktorý znie:
     „(3) Platiteľ vyplatí rodičovský príspevok jednorazovo po skončení poskytovania materského,5f) ak rodičovský príspevok podľa § 4 ods. 2   je najviac 150 Sk.“.
Doterajšie odseky 3 až 7 sa označujú ako odseky 4 až 8.
15. V § 8 ods. 3 sa na konci pripája táto veta: „Odvolanie proti rozhodnutiu o odňatí rodičovského príspevku alebo o jeho znížení nemá odkladný účinok.“.
16. V § 9 ods. 1 sa vypúšťa druhá veta.
17. V § 10 sa slová „podľa § 4 ods. 4 a o osobnej a“ nahrádzajú slovami „podľa § 4 ods. 3     a o“ a slová „podľa § 3 ods. 2 a 3“ sa nahrádzajú slovami „podľa § 3 ods. 2 až 4“.
18. § 12 sa dopĺňa  odsekom 7, ktorý znie:
      „(7) Ak si nárok na rodičovský príspevok pri súbežnej starostlivosti obidvoch rodičov o to isté dieťa uplatnil druhý rodič pred 1. júlom 2005, postupuje sa podľa právneho predpisu účinného do 30. júna 2005.“.

Čl. II
Zákon č. 461/2003 Z. z. o sociálnom poistení v znení zákona č. 551/2003                 Z. z., zákona č. 600/2003 Z. z., zákona 5/2004 Z. z.,     zákona č. 43/2004 Z. z., zákona        č. 186/2004 Z. z., zákona č. 365/2004 Z. z., zákona č. 391/2004 Z. z., zákona č. 439/2004     Z. z., zákona č. 523/2004 Z. z. a zákona č. 721/2004 Z. z.  sa mení a dopĺňa takto:
1. V § 26 sa odsek 1 dopĺňa písmenom e), ktoré znie:
    „e) čerpá rodičovskú dovolenku podľa osobitného predpisu.45a)“.
     Poznámka pod čiarou k odkazu 45a znie:
     „45a) § 166, 168 ods. 5 a § 169 zákona č. 311/2001 Z. z.“.
2. V § 26 ods. 4 sa na konci pripájajú tieto slová: „a v období, v ktorom má nárok na rodičovský príspevok podľa osobitného predpisu,45b) ak nevykonáva činnosť povinne nemocensky poistenej   a povinne dôchodkovo poistenej samostatne zárobkovo činnej osoby.“.
     Poznámka pod čiarou k odkazu 45b znie:
     „45b) Zákon č. 280/2002 Z. z. o rodičovskom príspevku v znení neskorších predpisov.“.
3.  § 35 znie:
„§ 35
		Poistenec nemá nárok na výplatu nemocenského za dni, počas ktorých má nárok na výplatu materského.“.
 Súčasne sa vypúšťa poznámka pod čiarou k odkazu 52.
4. V § 43 sa vypúšťa písmeno d).
5. V § 106 písm. d) sa  odkaz 61 nahrádza odkazom 45b. Súčasne sa vypúšťa poznámka pod čiarou k odkazu 61.
6. V § 140 ods. 1 sa vypúšťa písmeno b). 
    Doterajšie písmená c) a d) sa označujú ako písmená b) a c).

Čl. III
	Tento zákon nadobúda účinnosť 1. júla 2005.